Накталай төлөмгө билдирме
Накталай төлөмгө билдирме (орусча: объявление на взнос наличными) - банктык эсепке акча жайгаштыруу максатында толтурулуучу документ.
Кыргыз Республикасынын Улуттук банк Башкармасы тарабынан бекитилген «Төлөм документтерин толтуруу эрежелери жөнүндө Нускоо» боюнча:
 3.6. Накталай төлөмгө билдирме
 3.6.1. Коммерциялык банктар жана башка финансы-кредит мекемелери жеке адамдардан жана юридикалык жактардан "Накталай төлөмгө билдирме" кассалык документ боюнча (комплект: Билдирме, Квитанция, Ордер) улуттук валютадагы нак акча каражаттарын кабыл алат. Акча каражаттарын салгандан кийин Ордер финансы-кредит мекемесинин бухгалтериясына берилет, Билдирме финансы-кредит мекемесинин кассасында калтырылат, ал эми Квитанция акча каражаттарын салуучуда калтырылат. Финансы-кредит мекемелери "Накталай төлөмгө билдирмеге" кошумча реквизиттерди (логотип, чет тилдерин пайдалануу ж.б.) камтый алат. Накталай төлөмгө билдирменин бланкынын форматы А4 форматынын чегинен ашпоого тийиш.
 3.6.2. "Накталай төлөмгө билдирме" кассалык документ минимум төмөнкү милдеттүү реквизиттерди камтууга тийиш:
а) кассалык документтин аталышы;
б) кассалык документтин иреттик номери;
в) ал толтурулган жыл, күнү, айы;
г) нак акча каражаттарын салуучунун аталышы;
д) "Ишканалардын, уюмдардын жана жеке ишкерлердин жалпы идентификациялык кодуна" (ОКПО) ылайык нак акча каражаттарын салуучунун идентификациялык коду;
е) нак акча каражаттарын салуучунун идентификациялык салык номер (ИНН);
ж) нак акча каражаттарын салуучунун Кыргыз Республикасынын Социалдык фондундагы каттоо номери;
з) алуучунун банкынын аталышы жана кассалык эсебинин номери;
и) каражаттарды алуучунун аталышы жана анын эсеп номери;
к) төлөмдүн аталышы;
л) төлөмдүн суммасы, жазуу жана цифра менен көрсөтүлгөн;
м) нак акча каражаттарын салуучунун колтамгасы;
н) финансы-кредит мекемесинин ыйгарым укуктуу адамдарынын (адамынын) колтамгасы;
о) финансы-кредит мекемесинин мөөрүнүн оттиски.
 3.6.3. Накталай төлөмгө билдирменин формасы жана анын реквизиттерин толтуруунун тартиби 6-тиркемеде берилген.

Финансы
Банк иштери
Экономика
Бухгалтердик эсеп